Graham Greene

Henry Graham Greene (2. lokakuuta 1904 Berkhamsted, Hertfordshire, Britannia – 3. huhtikuuta 1991 Vevey, Sveitsi) oli englantilainen romaani-, novelli- ja näytelmäkirjailija. Hän kuvasi teoksissaan etenkin nykymaailman moraalisia ja poliittisia ongelmia. Greene sai sekä laajan lukijakunnan että arvostusta kirjallisuuspiireissä. Greene kääntyi vuonna 1926 katoliseksi, kriitikot yhdistivät sen hänen teoksissaan esiintyvään päähenkilöiden pahuuden ja syyllisyydentunteen pohdiskeluihin, mutta Greene ei halunnut tulla luokitelluksi katoliseksi kirjoittajaksi.

Greenen teokset jakautuivat alun perin jännitys- ja rikoskertomuksiin, joita Greene itse sanoi viihteeksi, vaikka muut löysivät niistä filosofisia ulottuvuuksia, ja kirjallisempiin teoksiin, kuten Voima ja kunnia, joihin Greenen kirjallinen maine perustuu. Greene kirjoitti useita kansainvälisen vakoilun maailmaan sijoittuvia kirjoja, kuten Kolmas mies. Eräissä teoksissa, kuten Miehemme Havannassa, on myös huumoria. Romaaniin perustuvaa elokuvaa luonnehdittiin kirpeäksi komediaksi.

Greene matkusti vuonna 1935 Liberiaan ja vaelteli neljän viikon ajan viidakon halki maan pääkaupunkiin Monroviaan. Seuraavana vuonna hän kirjoitti matkasta kirjan Journey Without Maps.

Greene oli Nobelin kirjallisuuspalkinnon kestoehdokas, ja Ruotsin akatemian julkiseksi tulleiden asiakirjojen mukaan hän oli vuonna 1961 vakava vaihtoehto Ivo Andricille.

Suomennetut teokset 
 Voima ja kunnia. Romaani, suom. Tauno Tainio. Tammi 1947.
 Mutta suurin kaikista... Romaani, suom. Tauno Tainio. Tammi, 1949.
 Kolmas mies ja Valheitten talo. Kokoomateos, suom. Tauno Tainio. Tammi, 1950.
 Jutun loppu. Romaani, suom. Tauno Tainio. Tammi, 1952.
 Kiveä kovempi. Romaani, suom. Tauno Tainio. Tammi, 1953.
 Hiljainen amerikkalainen. Romaani, suom. Jouko Linturi. Tammi, 1956.
 Miehemme Havannassa. Romaani, suom. Arvo Turtiainen. Tammi, 1959.
 Loppuun palanut. Romaani, suom. Eila Pennanen. Tammi, 1961.
 Nollapiste. Novellikokoelma, suom. Auli Tarkka. Tammi, 1963.
 Idän pikajuna. Romaani, suom. Jouko Linturi. Tammi, 1964.
 Kolmas mies. Romaani, suom. Tauno Tainio. Tammi, 1965
 Näyttelijät. Romaani, suom. Jouko Linturi. Tammi, 1966.
 Saammeko lainata aviomiestäsi? ja muita kohtauksia rakkauselämän alalta. Novellikokoelma, suom. Tuula Saarikoski. Tammi 1968.
 Tädin kanssa maailmalla. Romaani, suom. Heidi Järvenpää. Tammi, 1970.
 Kunniakonsuli. Romaani, suom. Seppo Loponen. Tammi, 1973.
 Eräänlaista elämää. Romaani, suom. Kyllikki Villa. Tammi, 1974.
 Inhimillinen tekijä. Romaani, suom. Eila Pennanen. Tammi, 1978.
 Ahneiden pidot. Romaani, suom. Irmeli Järnefelt. Tammi, 1980.
 Etusivun uutinen. Romaani, suom. Kalevi Nyytäjä. Tammi, 1981.
 Takaa-ajettu. Romaani, suom. Pirjo Leppänen. Tammi, 1981.
 Pakoteitä. Romaani, suom. Aira Buffa. Tammi, 1982.
 Salainen asiamies. Romaani, suom. Pirjo Leppänen. Tammi, 1982.
 Isä Quijote. Romaani, suom. Kyllikki Villa. Tammi, 1983
 Nizzan pimeä puoli : j'accuse - minä syytän. Romaani, suom. Marja Toivio. Librum, 1983.
 Kymmenes mies. Romaani, suom. Arto Häilä. Tammi, 1985.
 Kenraali ja minä: kertomus ystävystymisestä. Romaani, suom. Karin Tuominen. Tammi, 1986.
 Kapteeni ja vihollinen. Romaani, suom. Helene Bützow. Tammi, 1988.
 Viimeinen sana ja muita kertomuksia. Novellikokoelma, suom. Elina Kahla. Tammi, 1991.

Lähteet

Kirjallisuutta 
 Eurooppalaisia jännityskirjailijoita. Toimittanut Juri Nummelin. BTJ Kustannus, 2007.

Englantilaiset novellikirjailijat
Englantilaiset näytelmäkirjailijat
Vuonna 1904 syntyneet
Vuonna 1991 kuolleet